Els espectacles nocturns de Sagunt a Escena i Més Escena s'avancen mitja hora pel nou toc de queda
23 de juliol 2021

![Imagen sin texto alternativo.](/media/tsxjjbc4/93-c-cartel-cambio-horarios-sagunt-a-escena-y-mes-escena.jpg)  
  

El departament de Cultura de l'Ajuntament de Sagunt, conjuntament amb l'Institut Valencià de Cultura i la direcció del Festival Sagunt a Escena, han acordat avançar mitja hora tots els espectacles nocturns emmarcats tant en el Festival Sagunt a Escena com el Festival Més Escena a Sagunt que se celebren en el Teatre Romà.

  

A causa de l'emergència sanitària de la Covid-19 s'ha pres esta decisió amb la finalitat de poder adaptar els espectacles al toc de queda, des del 26 de juliol fins al 16 d'agost d'1 a 6 del matí, decretat pel Consell de la Generalitat Valenciana en el qual es troba inclòs el municipi després de l'última revisió de les dades d'incidència. Tot això amb la finalitat de facilitar i assegurar un accés segur del públic a les funcions programades en el Teatre Romà de Sagunt.

  

Això suposa que l'hora prevista de les actuacions passe de les 22.30 hores a les 22.00 hores; amb l'excepció de l'espectacle _La casa de los espíritus_, que a causa de la seua duració de 3.20 hores, segurament s'avançarà a les 20.30 hores.

  

En el cas que, a conseqüència del canvi d'horaris, alguna persona del públic que ja haguera adquirit la seua entrada no poguera assistir a alguna representació se li retornaria l'import de l'entrada.

  

![Imagen sin texto alternativo.](/media/5dkdxq23/93-c-cartel-sagunt-a-escena-2021.jpg)  

![Imagen sin texto alternativo.](/media/j1chspyb/93-c-mes-escena-sagunt-2021.jpg)  
  
  

  

*   [](http://www.facebook.com/sharer.php?u=https://aytosagunto.es/va/actualitat/els-espectacles-nocturns-de-sagunt-a-escena-i-mes-escena-s-avancen-mitja-hora-pel-nou-toc-de-queda/ "Facebook")
*   [](http://twitter.com/share?url=https://aytosagunto.es/va/actualitat/els-espectacles-nocturns-de-sagunt-a-escena-i-mes-escena-s-avancen-mitja-hora-pel-nou-toc-de-queda/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-espectacles-nocturns-de-sagunt-a-escena-i-mes-escena-s-avancen-mitja-hora-pel-nou-toc-de-queda/ "Linked In")
*   [](mailto:?body=https://aytosagunto.es/va/actualitat/els-espectacles-nocturns-de-sagunt-a-escena-i-mes-escena-s-avancen-mitja-hora-pel-nou-toc-de-queda/)